Fil 1:12 Die Here Jesus wys dat Hy regtig die koning is. Hy sorg daarvoor dat as Paulus in die tronk is hy Christus se getuie tot in die hoogste kringe kan wees. Ons het gister gesien dat dit so in Caesarea was. Dit was ook so toe hy na Rome oorgebring is. Dit is selfs so dat Paulus terwyl hy van Caesarea na Rome gebring word as gevange nog altyd kan getuig van Christus as die enigste pad na 'n van skuld en sonde verloste lewe. Hy kan ook op daardie tog na Rome verkondiger van die evangelie wees. Tydens die skipbrek kan hy vir die mense wat saam met hom op die skip is van Christus vertel. Dan kry hij na die skipbreuk op die eiland Malta die geleentheid om van die HERE te vertel. Hy kan wys dat selfs die krag van die gevaarlikste slang niks kan doen nie as die Here Christus wil dat Sy getuie bly leef. Die duiwel het nie die mag nie maar Christus. Toe hy in Rome kom, kon hy vir die Joodse leiers getuig. Ons lees van sy verblyf in Rome dat Koning Christus hiervoor het gesorg: "Van vroeg tot laat aand het Paulus die koninkryk van God vir hulle verduidelik en hulle uit die wet van Moses en uit die profete probeer oortuig van Jesus. Deur sy uiteensetting het daar party oortuig geraak, maar ander wou nie glo nie." Hand 28:23-24 Paulus het 2 jaar in Rome as gevange gebly maar die geleentheid gekry om die mense alles oor Jesus Christus te vertel. Die Woord van God is nie geboei nie selfs nie deur menslike boeie nie! Dit is vandag nie anders nie omdat Christus regeer.